
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

29. Επέκταση Εφαρμογής συγκεκριμένων διατάξεων 


του Υπαλληλικού Κώδικα (Ν. 2683/99) στο πολιτικό 
προσωπικό της ΕΥΠ και σύσταση νέων κλάδων μο¬ 
νίμου προσωπικού. 1 

30. Συμπλήρωση του Π.Δ/τος υπ’ αριθ. 357/13.8.1984 

«Ανασύσταση Ειρηνοδικείων» (Α 121). 2 

31. Ρύθμιση θεμάτων αστυνομικού προσωπικού, κατά 

τροποποίηση διατάξεων των Π.Δ. 22/1996 (Α'-15) 
και 538/1989 (Α'-224). 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 29 
Επέκταση Εφαρμογής συγκεκριμένων διατάξεων του 
Υπαλληλικού Κώδικα (Ν. 2683/99) στο πολιτικό προ¬ 
σωπικό της ΕΥΠ και σύσταση νέων κλάδων μονίμου 
προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1, 3, 4, 10 και 13 του Ν. 
1645/1986 (Α' 132), όπως το άρθρο 10 συμπληρώθηκε με 
το άρθρο 27 παρ. 4του Ν. 2738/1999 (Α' 180). 

2. Το Π.Δ. 360/92 «Οργανισμός Εθνικής Υπηρεσίας Πλη¬ 
ροφοριών (Ε.Υ.Π.)», (ΦΕΚΑ' 183/1992). 

3. Το άρθρο 44 του Ν. 2109/92 «Ρύθμιση θεμάτων εκ- 
παιδεύσεως, στρατολογίας, καταστάσεων του προσωπι¬ 
κού των Ενόπλων Δυνάμεων και άλλες διατάξεις» (ΦΕΚ Α' 
205/1992). 

4. Το Π.Δ. 373/95 «Συγχώνευση των Υπουργείων Προε¬ 
δρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (ΦΕΚ Α' 201 /1995). 

5. Το Ν. 2683/99 «Κύρωση του Κώδικα Κατάστασης Δη¬ 
μοσιών Πολιτικών Διοικητικών Υπαλλήλων και Υπαλλήλων 
ΝΠΔΔ και άλλες διατάξεις» (ΦΕΚΑ' 19/1999). 


6. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του κρατικού προϋπολογισμού. 

7. Την 521/2000 γνωμοδότηση του Συμβουλίου της Επι¬ 
κράτειας. 

Με πρόταση της Υπουργού Εσωτερικών Δημόσιας Διοί¬ 
κησης και Αποκέντρωσης, αποφασίζουμε: 

ΑΡΘΡΟ 1 

1. Επεκτείνεται σύμφωνα με το άρθρο 27 παρ. 4 του Ν. 
2738/99 η εφαρμογή των παρακάτω διατάξεων του Ν. 
2683/99 και στο πολιτικό προσωπικό της ΕΥΠ: 

ΜΕΡΟΣ Α' 

ΚΕΦΑΛΑΙΟ Γ: ΔΙΟΡΙΣΜΟΣ 
ΑΡΘΡΟ 21 πληντης παρ. 4. 

ΜΕΡΟΣ Γ' 

ΚΕΦΑΛΑΙΟ Β': ΜΙΣΘΟΣ - ΣΥΝΘΗΚΕΣ ΕΡΓΑΣΙΑΣ 
ΑΡΘΡΟ 43 

ΚΕΦΑΛΑΙΟ Δ': ΕΚΠΑΙΔΕΥΣΗ ΠΡΟΣΩΠΙΚΟΥ 
ΑΡΘΡΟ 47 

ΚΕΦΑΛΑΙΟ Έ: ΚΑΝΟΝΙΚΗ ΑΔΕΙΑ 
ΑΡΘΡΑ 48 ΚΑΙ 49 

ΚΕΦΑΛΑΙΟ ΣΤ': ΑΔΕΙΕΣ ΔΙΕΥΚΟΛΥΝΣΕΩΝ 

ΑΡΘΡΑ 50, ΕΩΣ ΚΑΙ 53 

ΚΕΦΑΛΑΙΟ Ζ': ΑΝΑΡΡΩΤΙΚΕΣ ΑΔΕΙΕΣ 

ΑΡΘΡΑ 54 ΕΩΣ ΚΑΙ 57 

ΚΕΦΑΛΑΙΟ Η': ΕΙΔΙΚΕΣ ΑΔΕΙΕΣ 

ΑΡΘΡΑ 58 ΕΩΣ ΚΑΙ 60 

ΜΕΡΟΣ Δ' 

ΚΕΦΑΛΑΙΟ Έ: ΔΙΑΘΕΣΙΜΟΤΗΤΑ 
ΑΡΘΡΟ 99, ΑΡΘΡΟ 100 πλην της παρ. 4, ΑΡΘΡΟ 101, 
ΑΡΘΡΟ 102 πλην της παρ. 2. 

ΜΕΡΟΣ ΣΤ' 

ΚΕΦΑΛΑΙΟ Δ': ΑΠΟΛΥΣΗ 
ΑΡΘΡΟ 154 

ΜΕΡΟΣ Ζ' 

ΚΕΦΑΛΑΙΟ Β': ΥΓΕΙΟΝΟΜΙΚΕΣ ΕΠΙΤΡΟΠΕΣ 
ΑΡΘΡΑ 165 ΕΩΣ ΚΑΙ 168 

2. Για ότι δεν ορίζεται διαιρορετικά από την παράγραφο 
(1) του παρόντος άρθρου ισχύουν οι διατάξεις πριν την 
έναρξη ισχύος του Ν. 2683/99. 

ΑΡΘΡΟ 2 

Συνιστώνται οι παρακάτω κλάδοι μόνιμου πολιτικού 
προσωπικού: 

Κλάδος ΠΕ7 Μεταφραστών - Διερμηνέων - Ακροατών, 
Ερευνητών Επικοινωνιακών Δικτύων Η/Υ. 

1. Ο Κλάδος ΠΕ7 Μεταφραστών - Διερμηνέων - Ακροα¬ 
τών, Ερευνητών Επικοινωνιακών Δικτύων Η/Υ περιλαμβά¬ 
νει 83 θέσεις. 

2. Προσόντα διορισμού στον εισαγωγικό βαθμό ορίζο¬ 
νται: 

α. Για την Αγγλική, Γαλλική, Γερμανική, Ισπανική και Ιτα¬ 
λική γλώσσα, Πτυχίο τμήματος ξένων γλωσσών, μετά¬ 
φρασης καιδιερμηνείαςτου Ιονίου Πανεπιστημίου ή Πτυ¬ 
χίο τμήματος Ξένης γλώσσας και φιλολογίας Α.Ε.Ι. της 
ημεδαπής ή αντίστοιχο ισοτίμων σχολώντης αλλοδ απής. 
β. Για τις λοιπές γλώσσες ενδιαφέροντος Ε. Υ. Π., πλην αυ- 
τώντης παρ. 2.α. του παρόντος άρθρου, προσόντα διορι¬ 
σμού στον εισαγωγικό βαθμό ορίζονται: 

Πτυχίο Ανώτατης Σχολής της ημεδαπής ή ισότιμης σχο¬ 
λής, της αλλοδαπής και άδεια επάρκειας του Υπουργείου 
Παιδείας και Θρησκευμάτων ξένης γλώσσας ή επαγγελ¬ 
ματική απασχόληση ή παραμονή για λόγους σπουδών ή 
διδακτική απασχόληση σε Εκπαιδευτικό Ίδρυμα στην αλ¬ 
λοδαπή στην οποία ομιλείται η αντίστοιχη γλώσσα. 

Η επαγγελματική ή διδακτική απασχόληση πρέπει να 
έχει διάρκεια δύο (2) τουλάχιστον ημερολογιακών ή ακα¬ 
δημαϊκών ετών αντίστοιχα. 

3. Γ ια την πλήρωση των θέσεων του άρθρου αυτού 
απαιτείται επιπλέον πτυχίο χειριστού Η/Υ δημόσιας ή ανα¬ 
γνωρισμένης ιδιωτικής σχολής. 

Κλάδος ΠΕ8 Αρχειονομίας-Βιβλιοθηκονομίας. 

1.0 Κλάδος ΠΕ8 Αρχειονομίας-Βιβλιοθηκονομίας περι¬ 
λαμβάνει 2 θέσεις. 

2. Προσόντα διορισμού στον εισαγωγικό βαθμό ορίζονται: 
α. Πτυχίο τμήματος Αρχειονομίας και Βιβλιοθηκονομίας 
σχολών ΑΕΙ ή αντίστοιχο ισότιμων σχολώντης αλλοδαπής. 

β. Πολύ καλή γνώση ξένης γλώσσας ενδιαφέροντος 
Ε.Υ.Π. και 
γ. Γνώση Η/Υ. 

Κλάδος ΠΕ9 Γραφικών Τεχνών 

1. Κλάδος Π Ε9 Γ ραφικών Τ εχνών περιλαμβάνει 2 θέσεις. 

2. Προσόντα διορισμού στον εισαγωγικό βαθμό ορίζο¬ 
νται: 

α. Πτυχίο τμήματος Γραφικών Τεχνών και Σχεδίασης 
ΣυστημάτωντωνΑΕΙτηςημεδαπήςή αντίστοιχο ισότιμων 
σχολώντης αλλοδαπής. 

β. Πολύ καλή γνώση ξένης γλώσσας ενδιαφέροντος 
Ε.Υ.Π. και 

γ. Πολύ καλή γνώση Η/Υ. 

Κλάδος ΤΕ7 Μεταφραστών - Διερμηνέων - Ακροατών, 
Ερευνητών Επικοινωνιακών Δικτύων Η/Υ. 

1. Ο Κλάδος ΤΕ7 Μεταφραστών - Δι ερμηνέων - Ακροα¬ 
τών, Ερευνητών Επικοινωνιακών Δικτύων Η/Υ περιλαμβά¬ 
νει 38 θέσεις. 

2. Προσόντα διορισμού στον εισαγωγικό βαθμό ορίζο¬ 
νται: 

α. Πτυχίο τμήματος ανώτερης σχολής της ημεδαπής ή 
ισότιμης σχολής της αλλοδαπής, 
β. Αδεια επάρκειας του Υπουργείου Παιδείας και Θρη¬ 
σκευμάτων ξένης γλώσσας ενδιαφέροντος Ε. Υ. Π. ή επαγ¬ 


γελματική απασχόληση ή παραμονή για λόγους σπουδών 
ή διδακτική απασχόληση σε Εκπαιδευτικό Ίδρύμα στην 
αλλοδαπή στην οποία ομιλείται η αντίστοιχη γλώσσα εν¬ 
διαφέροντος Ε.Υ.Π. 

Η επαγγελματική ή διδακτική απασχόληση πρέπι να έχει 
διάρκεια δύο (2) τουλάχιστον ημερολογιακών ή ακαδη¬ 
μαϊκών ετών αντίστοιχα. 

γ. Πτυχίο χειριστού Η/Υ δημόσιας ή αναγνωρισμένης 
ιδιωτικής σχολής. 

ΑΡΘΡΟ 3 

1. Το μόνιμο πολιτικό προσωπικό της Ε.Υ.Π. που υπηρε¬ 
τεί κατά τη δημοσίευση του παρόντος εντάσσεται σύμω- 
ωνα με το βαθμό που έχει στους Κλάδους που προβλέπει 
το παρόν μετά από απόφαση του Υπηρεσιακού Συμβουλί¬ 
ου, όπως παρακάτω: 

α. Στον Κλάδο ΠΕ7 Μεταφραστών - Διερμηνέων - Ακρο¬ 
ατών, Ερευνητών Επικοινωνιακών Δικτύων Η/Υ, κατόπιν 
αίτησής τους οι υπάλληλοι των κλάδων κατηγορίας ΠΕ 
που κατέχουν τα τυπικά προσόντα του κλάδου ή έχουν 
πτυχίο Α.Ε.Ι. και διπλωμάτων σχολών Ε.Υ.Π. εκμάθησης 
ξένης γλώσσας και τετραετή υπηρεσιακή εμπειρία στο 
αντικείμενο. 

β. Στον κλάδο ΠΕ8 Αρχειονομίας Βιβλιοθηκονομίας κα¬ 
τόπιν αίτησης τους οι υπάλληλοι των κλάδων κατηγορίας 
ΠΕπου κατέχουν τα τυπικά προσόντα του κλάδου. 

γ. Στον κλάδο ΠΕ9 Γραφικών Τεχνών κατόπιν αίτησής 
τους οι υπάλληλοι των κλάδων κατηγορίας ΠΕ που κατέ¬ 
χουν τα τυπικά προσόντα του κλάδου. 

δ. Στην Κλάδο ΤΕ7 Μεταφραστών - Διερμηνέων - Ακρο 
ατών, Ερευνητών Επικοινωνιακών Δικτύων Η/Υ, κατόπιν 
αίτησής τους οι υπάλληλοι των κλάδων κατηγορίας ΤΕ 
που κατέχουν τα τυπικά, προσόντα του κλάδου ή υπάλλη¬ 
λοι του μέχρι τώρα Κλάδου ΔΕ7 Μεταφραστών -Ακροα¬ 
τών - Διερμηνέων που έχουν πτυχίο Ανώτερης σχολής της 
ημεδαπής ή ισότιμης ηγολής της αλλοδαπής και δίπλωμα 
την σχολών Ε.Υ.Π. εκμάθησης ξένης γλώσσας και τετρα¬ 
ετή υπηρεσιακή εμπειρία στο αντικείμενο. 

ΑΡΘΡΟ 4 

Η σύσταση των νέων θέσεων κατά κλάδο δεν επιφέρει 
καμμία μεταβολή στο σύνολο των οργανικών θέσεων της 
Ε.Υ.Π., καθόσον τροποποιούνται οι θέσεις του κλάδου 
ΤΕ5 Ραδιοτηλεγραφητών ως ακολούθως: 

Κλάδος ΤΕ5 Ραδιοτηλεγραφητών περιλαμβάνει 182 
θέσεις. 

ΑΡΘΡΟ 5 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στην Υπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΒΑΣΩ ΠΑΠΑΝΔΡΕΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 30 
Συμπλήρωση του Π.Δ/τος υπ’ αριθ. 357/13.8.1984 

«Ανασύσταση Ειρηνοδικείων» (Α 121). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2παρ. 1 ταυ Ν. 175 6/1988 
«Κώδικας οργανισμού δικαστηρίων και κατάστασης δικα¬ 
στικών λειτουργών» (Α'35). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως προσε- 
τέθησαν με το άρθρο 27 του Ν. 2081 /1992 (Α' 154) και τρο¬ 
ποποιήθηκαν με το άρθρο 1 παρ. 2 περ. α' του Ν. 2469/ 
1997 (Α' 38). 

3. Το Προεδρικό Διάταγμα υπ’ αριθ. 357/13.8.1984 
«Ανασύσταση Ειρηνοδικείων» (Α' 121). 

4. Την υπ’ αριθ. 15/2000 γνώμη της Ολομέλειας του 
Εφετείου Αιγαίου. 

5. Το γεγονός ότι με το παρόν διάταγμα δεν προκαλεί- 
ται δαπάνη σε βάρος του κρατικού προϋπολογισμού. 

6. Τη γνωμοδότηση του Συμβουλίου της Επικράτειας με 
αριθμ. 468/2000 μετά από πρόταση του Υπουργού Δικαι¬ 
οσύνης, αποφασίζουμε: 

Στο άρθρο μόνο του προεδρικού διατάγματος με τον 
αριθμό 357/13.8.1984 «Ανασύσταση Ειρηνοδικείων» (Α' 
121) προστίθενται παράγραφοι 2 και 3 που έχουν ως εξής: 

1. Ορίζουμε ημερομηνία έναρξης της λειτουργίας του 
Ειρηνοδικείου Ευδήλου Ικαρίας την 5.3.2001. 

2. Οι υποθέσεις αρμοδιότητας του Ειρηνοδικείου Ευδή¬ 
λου Ικαρίας που εκκρεμών κατά την έναρξη της λειτουρ¬ 
γίας του στο Ειρηνοδικείο Ικαρίας και για τις οποίες δεν 
έχει ορισθεί δικάσιμος αποστέλλονται στο Ειρηνοδικείο 
Ευδήλου Ικαρίας και εκδικάζονται από αυτό. 

3. Η παρ. 2 του άρθρου μόνον του προεδρικού διατάγ¬ 
ματος υπ’ αριθ. 357/13.8.1984 μετά την προσθήκη των πιο 
πάνω παραγράφων αριθμείται ως 4. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 2 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 31 
Ρύθμιση θεμάτων αστυνομικού προσωπικού, κατά τρο¬ 
ποποίηση διατάξεων των Π.Δ. 22/1996 (Α'-15) και 
538/1989 (Α'-224). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτου άρθρου 28παρ. 1 του Ν. 2800/2000 
(Α'- 41). 


2. Τις διατάξειςτου άρθρου 7 παρ. 3 του Ν. 2334/1995 
«Υπηρεσία Εναέριων Μέσων της Ελληνικής Αστυνομίας 
και άλλες διατάξεις» (Α'-184). 

3. Τις διατάξειςτου άρθρου 53του Ν. 1481/1984 «Ορ¬ 
γανισμός Υπουργείου Δημόσιας Τάξης» (Α' -152). 

4. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε με το άρθρο 27 του Ν. 2081/1992 (Α'- 154), 
όπως αντικαταστάθηκε με το άρθρο 1 παρ. 2 εδάφ. α'του 
Ν. 2469/1997 (Ά-38). 

5. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α'-36). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

7. Την υπ' αριθμ. 304/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

Η παράγραφος 1 του άρθρου 12του Π.Δ. 22/1996 αντι¬ 
καθίσταται ως εξής: 

«1. Η άσκηση άλλου επαγγέλματος και η κατ’ επάγγελ¬ 
μα άσκηση εμπορίας ή τέχνης, καθώς και η χωρίς άδεια 
της Υπηρεσίας άσκηση των δραστηριοτήτων που προ- 
βλέπονται από τις διατάξεις του άρθρου 5 του Π.Δ. 
538/1989». 

Άρθρο 2. 

Η παράγραφος 1 του άρθρου 23 του Π.Δ. 22/1996 αντι¬ 
καθίσταται ως εξής: 

«1. Αρμόδιοι για την άσκηση της πειθαρχικής δίωξης, 
στην περίπτωση της παρ. 2 εδάφ. β' του προηγούμενου 
άρθρου είναι ο Υπουργός και ο Γενικός Γραμματέας του 
Υπουργείου Δημόσιας Τάξης, ο Αρχηγός και ο Υπαρχη- 
γός της Ελληνικής Αστυνομίας, ο Γενικός Επιθεωρητής 
Αστυνομίας, ο Προϊστάμενος του Επιτελείου του Αρχη¬ 
γείου, οι Προϊστάμενοι των Κλάδων, ο Διευθυντής της 
Αστυνομικής Ακαδημίας, οι Γενικοί Αστυνομικοί Διευθυ¬ 
ντές, οι Διευθυντές των Αστυνομικών Διευθύνσεων και οι 
Διευθυντές Υπηρεσιών επιπέδου Διευθύνσεως, για το 
προσωπικό των Υπηρεσιών τους». 

Άρθρο 3. 

Στο άρθρο 24 του Π.Δ. 22/1996 προστίθεται παράγρα¬ 
φος 4 ως εξής: 

"4. Όποιος υποβάλλει καταγγελία εναντίον αστυνομι¬ 
κού, που δικαιολογεί σύμφωνα με τις ισχύουσες διατάξεις 
ενέργεια, άτυπης έρευνας ή προφορικής ή ένορκης διοι¬ 
κητικής εξέτασης, δικαιούται ύστερα από αίτημά του, να 
πληροφορείται για το αποτέλεσμα αυτών». 

Άρθρο 4. 

Το άρθρο 27 του Π.Δ. 22/1996 αντικαθίσταται ως εξής: 

Άρθρο 27. 

Ένορκες Διοικητικές Εξετάσεις (Ε.Δ.Ε.). 

1. Η άσκηση της πειθαρχικής δίωξης με έκδοση διατα¬ 
γής για διενέργεια Ε.Δ.Ε. γίνεται: 

α. Για τη βεβαίωση πειθαρχικών παραπτωμάτων που 
προβλέπονται από τα άρθρα 9, 10 και 11 του παρόντος 
διατάγματος. 

β .Για τη διερεύνηση τυχόν πειθαρχικών ευθυνών σε πε¬ 
ριπτώσεις απωλειών ή φθορών υλικού ή άλλων αξιών του 
δημοσίου και τον καταλογισμό της αξίας αυτών, όταν 
προβλέπεται από τις οικείες διατάξεις. 

γ. Για τη διερεύνηση τυχόν πειθαρχικών ευθυνών σε πε¬ 
ρίπτωση τροχαίου ατυχήματος, στο οποίο εμπλέκεται 
υπηρεσιακό όχημα, την αποτίμηση των προκληθεισών ζη¬ 
μιών και τον καταλογισμό αυτών, σύμφωνα με τις οικείες 
διατάξεις. 

2. Με τη διαταγή διενέργειας της Ε.Δ.Ε., ορίζεται και ο 
Αξιωματικός που θατη διενεργήσει.Κατεξαίρεση, στις πε¬ 
ριπτώσεις που η Ε.Δ.Ε. διατάσσεται από τον Υπουργό, το 
Γενικό Γραμματέα, τον Αρχηγό, τους Αντιστρατήγους, 
τους Υποστρατήγους, τους Γ ενικούς Αστυνομικούς Διευ¬ 
θυντές και τους Ταξιάρχους διευθυντές αυτοτελών υπη¬ 
ρεσιακών μονάδων, μπορεί να ανατίθεται ο ορισμός του 
αξιωματικού που θα διενεργήσει την Ε.Δ.Ε. στον προϊστά¬ 
μενο της Υπηρεσίας στην οποία απευθύνεται η διαταγή. 

3. Η Ε.Δ.Ε. ανατίθεται πάντοτε σε αξιωματικό της Ελλη¬ 
νικής Αστυνομίας, ανώτερο του διωκομένου. Η διαφορά 
βαθμού λαμβάνεται υπόψη μόνο κατά το χρόνο άσκησης 
της πειθαρχικής δίωξης. Προκειμένου για τους Αντιστρα- 
τήγους, η Ε.Δ.Ε. διενεργείται από τον Αρχηγό, για δετόν 
Αρχηγό από το Γ ενικό Γ ραμματέατου Υπουργείου Δημό¬ 
σιας Τάξης, με την επιφύλαξη των διατάξεων της παρ. 1 
του άρθρου 8 Ν. 2622/1998 (Α'-138), όπως αντικαταστά- 
θηκε με το άρθρο 10 του Ν. 2713/1999 (Α'- 89). Σε περί¬ 
πτωση που διατάσσεται συμπλήρωση της Ε.Δ.Ε., αυτή 
ανατίθεται στον ίδιο αξιωματικό που την ενήργησε ή άλλο 
ανώτερο ή αρχαιότερο αυτού. Κατ' εξαίρεση αν ο ενερ- 
γήσαςτην Ε.Δ.Ε. αξιωματικός προήχθη ενόψει αποστρα¬ 
τείας του, η συμπλήρωσή της δύναται να ανατίθεται και 
σε αξιωματικό που φέρει το βαθμό τον οποίο κατείχε ο 
ενεργήσας πριν την προαγωγή του. 

Όταν κατά τη διάρκεια της Ε.Δ.Ε. ανακύψει λόγος που 
κωλύει ή καθιστά δυσχερή την περαίωση της από τον 
αξιωματικό στον οποίο ανατέθηκε, η συνέχισή της είναι 
δυνατό να ανατίθεται και σε νεότερο ή κατώτερο αυτού 
αξιωματικό, εφόσον ο αρχικά ορισθείς αξιωματικός δεν 
έχει εκδώσει την κλήση σε απολογία. 

4. Η ανάκριση είναι μυστική και ουδείς δύναται να λάβει 
γνώση των στοιχείων αυτής, εκτός του εγκαλουμένου και 
του συνηγόρου του.Κατά τη διενέργεια των ανακριτικών 
πράξεων επιτρέπεται στον εγκαλούμενο να παρίσταται ο 
ίδιος ή με το συνήγορό του, υπό τους όρους και προϋπο¬ 
θέσεις που ορίζονται από τις διατάξεις του Κ. Π .Δ. 

5. Η ανάκριση δεν δύναται να επεκταθεί στην έρευνα και 
άλλων πειθαρχικών παραπτωμάτων του αυτού ή άλλου 
αστυνομικού, για τα οποία προκύπτουν στοιχεία στην πο¬ 
ρεία της ανάκρισης, χωρίς άλλη ειδική διαταγή αυτού που 
διέταξε την ενεργούμενη Ε.Δ.Ε., εκτός αν κατά την αρχι¬ 
κή διαταγή για την ενέργεια της Ε.Δ.Ε. παρασχέθηκε τέ¬ 
τοια εξουσιοδότηση. 

6. Ο εγκαλούμενος, από τη στιγμή που θα κληθεί σε 
απολογία και πριν ακόμη απολογηθεί, δικαιούται: 

α. Να λαμβάνει γνώση των εγγράφων της δικογραφίας. 
Προς απόδειξη άσκησης του δικαιώματος αυτού, ο εγκα- 


λούμενος μονογράφει σχετική ένδειξη επί του σώματος 
κάθε εγγράφου, γίνεται δε σχετική μνεία στην έκθεση εξέ¬ 
τασης κατηγορουμένου. Με γραπτή αίτηση του εγκαλου- 
μένου και με δαπάνη του χορηγούνται σ' αυτόν αντίγρα¬ 
φα των εγγράφων της δικογραφίας, πλην εκείνων τα 
οποία από ειδικές διατάξεις χαρακτηρίζονται ως απόρρη¬ 
τα. Τα αντίγραφα επικυρώνονται και χαρτοσημαίνονται 
σύμφωνα με τις κείμενες διατάξεις. 

Σε περίπτωση περισσότερων του ενός κατηγορουμέ¬ 
νων στην ίδια υπόθεση, ο καθένας δεν δικαιούται να λάβει 
γνώση της απολογίας των λοιπών συγκατηγορουμένων. 

β. Να εμφανίζει ενώπιον του ανακρίνοντος μάρτυρες 
υπεράσπισής του, με μέριμνα και δαπάνη του. Από τους 
εμφανιζόμενους μάρτυρες, ο ανακρίνων δεν υποχρεού- 
ται να εξετάζει περισσότερους από τρεις. 

γ. Να παρίσταται κατά την απολογία του με συνήγορο. 
Ο διορισμός του συνηγόρου γίνεται, είτε με προφορική 
δήλωσή του, που καταχωρίζεται στην έκθεση εξέτασης 
κατηγορουμένου, είτε με απλή έγγραφη αναφορά που τί¬ 
θεται στο σώμα της δικογραφίας. Το ως άνω δικαίωμα 
έχει ο εγκαλούμενος και σε κάθε μεταγενέστερη εξέτασή 
του, για την οποία προσκαλείται εικοσιτέσσερις ώρες 
πριν από αυτή. 

7. Η κλήση σε απολογία είναι γραπτή και περιλαμβάνει 
τα στοιχεία που αναφέρονται στο άρθρο 25 παρ. 2 εδάφια 
α', β', γ', δ', ε' και ζ' του παρόντοςδιατάγματος, τη διατα¬ 
γή, δυνάμει της οποίας ενεργείται η Ε.Δ.Ε. και μνεία των 
προαναφερομένων δικαιωμάτων του εγκαλουμένου, επι¬ 
δίδεται δε σ' αυτόν τρεις τουλάχιστον ημέρες πριν την 
απολογία του. 

8. Οι διατάξεις των παραγράφων 3, 4,5 και 7 του άρ¬ 
θρου 25 του παρόντος διατάγματος έχουν ανάλογη 
εφαρμογή. 

9. Σε περίπτωση που διαταχθεί συμπλήρωση της ενερ 
γηθείσης Ε.Δ.Ε. και προκύψουν νεότερα στοιχεία, αν μεν 
αυτά επιβαρύνουν το κατηγορητήριο, ο εγκαλούμενος κα¬ 
λείται σε συμπληρωματική απολογία, δυνάμενος ν' ασκή¬ 
σει εκ νέου όλα τα προαναφερόμενα δικαιώματά του, δια¬ 
φορετικά καλείται να λάβει γνώση όλων των μεταγενέστε¬ 
ρων της απολογίας του εγγράφων, χωρίς να καλείται στην 
περίπτωση αυτή σε συμπληρωματική απολογία. 

10. Αυτός που διενεργεί την Ε.Δ.Ε. μπορεί, αν το κρίνει 
αναγκαίο, να διατάσσει κάθε κατώτερό του, που έχει 
οποιαδήποτε ανάμιξη στην υπόθεση που ερευνά, να υπο¬ 
βάλει σ' αυτόν σχετική έγγραφη αναφορά. 

11. Ένορκη Διοικητική Εξέταση ενεργείται και στις ακό¬ 
λουθες περιπτώσεις για τις οποίες η διαταγή προς ενέρ- 
γειάτης δεν συνιστά άσκηση πειθαρχικής δίωξης: 

α. Γιατην εξακρίβωση των συνθηκών σοβαρώντραυμα- 
τισμώνή αιτίωνπάθησηςτου αστυνομικού καιτης σχέσης 
αυτών προς την υπηρεσία. 

β. Σε περίπτωση θανάτου του αστυνομικού κατά τη 
διάρκεια διατεταγμένης υπηρεσίας ή εκτός υπηρεσίας, 
εφόσον στην τελευταία περίπτωση ο θάνατος δεν οφεί¬ 
λεται σε παθολογικά αίτια. 

γ. Σε κάθε άλλη περίπτωση που προβλέπουν ειδικές δια¬ 
τάξεις». 

Άρθρο 5. 

Ι.Το εδάφιο γ'της παρ. 1 του άρθρου 31 του Π.Δ. 22/ 
1996 αντικαθίσταται ως εξής: 

«γ. Προκειμένου περί Ε.Δ.Ε., που ενεργούνται κατ' 
εφαρμογή των διατάξεων των παραγράφων 1 εδάφ. β' και 
γ' και 11 του άρθρου 27του παρόντος, τα ακόλουθα κατά 
περίπτωση όργανα: 

1) Ο Υπουργός και ο Γενικός Γραμματέας του Υπουρ¬ 
γείου Δημόσιας Τάξης, ο Αρχηγός και ο Υπαρχηγός της 
Ελληνικής Αστυνομίας, ο Γενικός Επιθεωρητής, ο Προϊ- 
στάμενοςτου Επιτελείου και οι Προϊστάμενοιτων Κλάδων 
του Αρχηγείου της Ελληνικής Αστυνομίας και ο Διευθυ¬ 
ντής της Αστυνομικής Ακαδημίας, για τις Ε.Δ.Ε. που διέ¬ 
ταξαν οι ίδιοι. 

2) Οι Διευθυντές των Γ ενικών Αστυνομικών Διευθύνσε¬ 
ων, αν η Ε.Δ.Ε διατάχθηκε από τους ίδιους. 

3) Οι Διευθυντές των Υπηρεσιών επιπέδου Διεύθυνσης, 
για τις Ε.Δ.Ε. που διέταξαν οι ίδιοι». 

2. Η παράγραφος 4 του ιδίου άρθρου αντικαθίσταται ως 
εξής: 

«4.0 Υπουργός και ο Γενικός Γραμματέας του Υπουρ¬ 
γείου Δημόσιας Τάξης, ο Αρχηγός και ο Υπαρχηγός της 
Ελληνικής Αστυνομίας, ο Γενικός Επιθεωρητής, ο Προϊ¬ 
στάμενος του Επιτελείου του Αρχηγείου της Ελληνικής 
Αστυνομίας, ο Διευθυντής της Αστυνομικής Ακαδημίας 
και οι Γενικοί Αστυνομικοί Διευθυντές για τις Υπηρεσίες 
που υπάγονται σ'αυτούς, δύνανται σε κάθε περίπτωση 
που έχει διαταχθεί Ε.Δ.Ε. και Π.Δ.Ε. από υφισταμένους 
τους να διατάσσουν την υποβολή της δικογραφίας της 
Ε.Δ.Ε. ή του πορίσματος της Π.Δ.Ε. στους ίδιους για την 
άσκηση αποφασιστικής αρμοδιότητας, εφόσον δεν έχει 
παρέλθει τρίμηνο από την τελική κρίση της υπόθεσης από 
τα αρμόδια κατά περίπτωση όργανα που αναφέρονται 
στηνπαρ. 1 εδάφ. γ'». 

Άρθρο 6. 

Η παράγραφος 2 του άρθρου 32 του Π .Δ. 22/1996 αντι¬ 
καθίσταται ως εξής: 

«Κατ' εξαίρεση, δεν υπόκεινται σε γνωμάτευση τα πορί¬ 
σματα των διοικητικών εξετάσεων που ενεργούνται από 
τους Αντιστρατήγουςτου Σώματος, τους Προϊσταμένους 
των Κλάδων, τους Γ ενικούς Αστυνομικούς Διευθυντές και 
τους Διευθυντές των Αυτοτελών Κεντρικών Υπηρεσιών». 

Άρθρο 7. 

Στο άρθρο 33 του Π.Δ. 22/1996 προστίθεται παράγρα¬ 
φος 5 ως εξής: 

«5. Σε όλα τα στάδια της πειθαρχικής διαδικασίας επι¬ 
τρέπεται στον εγκαλούμενο να παρίσταται μετά συνηγό¬ 
ρου». 

Άρθρο 8. 

Το άρθρο 34 του Π.Δ. 22/1996 αντικαθίσταται ως εξής: 

«Άρθρο 34. 

Πειθαρχικά όργανα. 

1. Την πειθαρχική εξουσία στο αστυνομικό προσωπικό 
ασκούν: 

α. Τα αρμόδια πειθαρχικά συμβούλια. 

β. Οι αρμόδιοι για την άσκηση της πειθαρχικής δίωξης, 
που προβλέπονται από το άρθρο 23 παρ. 1 - 3 του παρό¬ 
ντος διατάγματος. 

2. Τα πειθαρχικά συμβούλια είναι: 

α. Τα πρωτοβάθμια και δευτεροβάθμια πειθαρχικά συμ¬ 


βούλια Ανθυπαστυνόμων, Αρχιφυλάκων και Αστυφυλά¬ 
κων, που είναι αρμόδια για την εκδίκαση σε πρώτο και 
δεύτερο βαθμό, αντιστοίχως, των πειθαρχικών υποθέσε¬ 
ων, που παραπέμπονται σ' αυτά και αφορούν αστυνομικό 
προσωπικό των ανωτέρω βαθμών. 

β. Τα πρωτοβάθμια και δευτεροβάθμια πειθαρχικά συμ¬ 
βούλια αξιωματικών, που είναι αρμόδια για την εκδίκαση 
σε πρώτο και δεύτερο βαθμό, αντιστοίχως, των πειθαρχι¬ 
κών υποθέσεων, που παραπέμπονται σ' αυτά και αφο¬ 
ρούν αξιωματικούς, από το βαθμό του Υπαστυνόμου Β' 
μέχρι και το βαθμό του Αστυνομικού Υποδιευθυντή, κα¬ 
θώς και συνυπαίτιους αυτών Ανθυπαστυνόμους, Αρχιφύ- 
λακες και Αστυφύλακες. 

γ. Τα πρωτοβάθμια και δευτεροβάθμια πειθαρχικά συμ¬ 
βούλια των Αστυνομικών Διευθυντών Αστυνομίας, που εί¬ 
ναι αρμόδια για την εκδίκαση σε πρώτο και δεύτερο βαθ¬ 
μό, αντιστοίχως, των πειθαρχικών υποθέσεων που παρα- 
πέμπονται σ' αυτά και αφορούν αξιωματικούς των 
ανωτέρω βαθμών. 

δ. Το πειθαρχικό συμβούλιο των Ταξιάρχων Αστυνο¬ 
μίας, που είναι αρμόδιο για την εκδίκαση σε πρώτο και τε¬ 
λευταίο βαθμό, των πειθαρχικών υποθέσεων των Ταξιάρ¬ 
χων Αστυνομίας. 

ε. Το ανώτατο συμβούλιο κρίσεων, που είναι αρμόδιο 
για την εκδίκαση σε πρώτο και τελευταίο βαθμό των πει¬ 
θαρχικών υποθέσεων των Υποστρατήγων Αστυνομίας. 

στ. Το συμβούλιο κρίσης Αντιστρατήγων, που είναι αρ¬ 
μόδιο για την εκδίκαση σε πρώτο και τελευταίο βαθμό των 
πειθαρχικών υποθέσεων των Αντιστρατήγων Αστυνομίας. 

3. Τα πειθαρχικά συμβούλια των εδαφίων α', β', γ' και δ' 
της προηγούμενης παραγράφου έχουν ετήσια θητεία και 
συγκροτούνται το μήνα Απρίλιο κάθε έτους,με απόφαση 
του Αρχηγού Ελληνικής Αστυνομίας.Τα πειθαρχικά συμ- 
βούλιατων εδαφίων α' και β' της ως άνω παραγράφου λει¬ 
τουργούν στην Αθήνα και Θεσσαλονίκη. Όμοια πειθαρχι¬ 
κά συμβούλια μπορούν να συγκροτούνται με απόφαση 
του Αρχηγού Ελληνικής Αστυνομίας και να λειτουργούν 
και σε άλλες πόλεις. Με την απόφαση συγκρότησης κα¬ 
θορίζεται η τοπική αρμοδιότητα των Συμβουλίων και ορί¬ 
ζονται ονομαστικώς τα τακτικά και αναπληρωματικά μέλη 
τους. Τα αναπληρωματικά μέλη δεν μπορεί να είναι λιγό¬ 
τερο των τριών, στα οποία περιλαμβάνεται απαραιτήτως 
αναπληρωτής του προέδρου του Συμβουλίου. Τα πειθαρ¬ 
χικά συμβούλια των εδαφίων γ' και δ' της παραγράφου 2 
του παρόντος άρθρου λειτουργούν στην Αθήνα. Με την 
απόφαση συγκρότησης των τελευταίων συμβουλίων ορί¬ 
ζονται και ισάριθμα προς τα τακτικά αναπληρωματικά μέ¬ 
λη, καθώς και γραμματέας ανώτερος αξιωματικός με τον 
αναπληρωτή του. 

4. Τα δευτεροβάθμια πειθαρχικά συμβούλια των εδα¬ 
φίων β' και γ'καιτασυμβούλιατων εδαφίων δ', ε' καιστ'της 
παρούσας παραγράφου είναι αρμόδια και για την εκδίκα¬ 
ση σε δεύτερο βαθμό των πειθαρχικών υποθέσεων αξιω¬ 
ματικών που προήχθησαν σε βαθμούς της αρμοδιότητάς 
τους και η υπόθεσή τους εκδικάσθηκε σε πρώτο βαθμό 
από κατώτερο πρωτοβάθμιο συμβούλιο, του βαθμού που 
κατείχαν πριν την προαγωγή. 

5. Τα πειθαρχικά συμβούλια συγκροτούνται από αξιω¬ 
ματικούς γενικών καθηκόντων, ως ακολούθως: 

α. Το ΠρωτοβάθμιοΠειθαρχικό Συμβούλιο Ανθυπαστυ- 
νόμων, Αρχιφυλάκων και Αστυφυλάκων, από έναν (1) 
Αστυνομικό Υποδιευθυντή, ως πρόεδρο, δύο (2) Αστυνό¬ 
μους Α', έναν (1) Αστυνόμο Β' και έναν (1) Υπαστυνόμο Α', 
ως μέλη. 

β. Το Δευτεροβάθμιο Πειθαρχικό Συμβούλιο Ανθυπα- 
στυνόμων, Αρχιφυλάκων και Αστυφυλάκων, από έναν (1) 
Αστυνομικό Διευθυντή, ως πρόεδρο, δύο (2) Αστυνομι¬ 
κούς Υποδιευθυντές και δύο (2) Αστυνόμους Α', ως μέλη. 

γ. Το Πρωτοβάθμιο Πειθαρχικό Συμβούλιο Αξιωματι¬ 
κών, από έναν (1) Ταξίαρχο Αστυνομίας, ως Πρόεδρο και 
τέσσερις (4) Αστυνομικούς Διευθυντές, ως μέλη. 

δ. Το Δευτεροβάθμιο Πειθαρχικό Συμβούλιο Αξιωματι¬ 
κών, από δύο (2) Ταξίαρχους, έκτων οποίων ο αρχαιότε¬ 
ρος εκτελεί καθήκοντα προέδρου και από ένα (1) Αστυ¬ 
νομικό Διευθυντή, ως μέλη. 

ε. Το Πρωτοβάθμιο Πειθαρχικό Συμβούλιο Αστυνομικών 
Διευθυντών, από έναν (1) Υποστράτηγο Αστυνομίας, ως 
πρόεδρο και δύο (2) Ταξίαρχους Αστυνομίας, ως μέλη. 

στ. Το Δευτεροβάθμιο Πειθαρχικό Συμβούλιο Αστυνο¬ 
μικών Διευθυντών από δύο (2) Υποστρατήγους, από τους 
οποίους ο αρχαιότερος εκτελεί καθήκοντα προέδρου και 
ένα (1) Ταξίαρχο Αστυνομίας. 

ζ. Το Πειθαρχικό Συμβούλιο Ταξιαρχών Αστυνομίας, 
από έναν (1) Αντιστράτηγο Αστυνομίας, ως πρόεδρο, και 
δύο (2) Υποστρατήγους Αστυνομίας, ως μέλη. 

6. Τα Συμβούλιατων εδαφίων ε' και στ'της παρ. 2 του πα¬ 
ρόντος άρθρου συγκροτούνται σύμφωνα μετά οριζόμενα 
στις διατάξεις που ισχύουν για την κρίση των αξιωματικών 
και λειτουργούν σύμφωνα με τις διατάξεις του παρόντος. 

7. Από τα μέλη του Συμβουλίου το νεότερο κατά σειρά 
αρχαιότητας εκτελεί καθήκοντα εισηγητή. Σε περίπτωση 
νόμιμου κωλύματος τακτικού μέλους, τούτο αναπληρώ¬ 
νεται από ομοιόβαθμο αναπληρωματικό μέλος με τη σει¬ 
ρά που αναγράφονται στην απόφαση συγκρότησης του 
Συμβουλίου. 

8. Δεν μπορεί να συμμετέχει στις εργασίεςτου Συμβουλίου: 
α. Όποιος ενήργησε την Ε.Δ.Ε. για την υπόθεση που 

πρόκειται να εκδικασθεί. 

β. Όποιος γνωμάτευσε για την παραπομπή του εγκα- 
λουμένου στο Συμβούλιο. 

γ. Όποιος εμπίπτει στα κωλύματα που αναφέρονται στο 
άρθρο 28 παρ. 1 του παρόντος διατάγματος. 

δ. Προκειμένου περί Δευτεροβαθμίου Συμβουλίου, 
όποιος συμμετείχε στη σύνθεση του Πρωτοβαθμίου Συμ¬ 
βουλίου ή όποιος είναι νεότερος των ομοιοβάθμων μελών 
αυτού, που εκδίκασετην ίδια υπόθεση. 

9. Οι διατάξεις της παραγράφου 7 του παρόντος άρ¬ 
θρου δεν έχουν εφαρμογή για τα πειθαρχικά συμβούλια 
της παραγράφου 2 των εδαφίων γ, δ', ε' και στ' του παρό¬ 
ντος άρθρου. 

10. Για τον προσδιορισμό της καθ' ύλην αρμοδιότητας 
των πειθαρχικών συμβουλίων της παραγράφου 2 του πα¬ 
ρόντος άρθρου, δεν λαμβάνεται υπόψη ο βαθμός που 
αποκτά ο παραπεμπόμενος αστυνομικός, ενόψειτης απο¬ 
στρατείας του». 

Άρθρο 9. 

1. Στην παράγραφο 1 του άρθρου 39 του Π.Δ. 22/1996 
προστίθεται εδάφιο ως εξής: 


«Επίσης, δεν υπόκεινται σε έλεγχο οι ποινές προστίμου 
και επίπληξης που επιβάλλονται από τους Αντιστρατή- 
γους στο Αστυνομικό Προσωπικό μέχρι και το βαθμό του 
Αστυνομικού Υποδιευθυντή». 

2. Η παράγραφος 4του ιδίου άρθρου αντικαθίσταται ως 
εξής: 

«4. Οι ποινές που επιβάλλονται σε Ανώτερους και Ανώ¬ 
τατους Αξιωματικούς, υποβάλλονται για έλεγχο στον 
Υπαρχηγό, αν πρόκειται για Αστυνόμους Α' και Αστυνομι¬ 
κούς Υποδιευθυντές και στον Αρχηγό για τους λοιπούς, 
μέσω των καθ' ιεραρχία προϊσταμένων αυτών που επέβα¬ 
λαν την ποινή, οι οποίοι διατυπώνουν τη γνώμη τους επί 
του σχετικού πίνακα ποινής». 

Άρθρο 10. 

Το άρθρο 40 του Π.Δ. 22/1996 αντικαθίσταται ως εξής: 

Άρθρο 40. 

Δικαιώματα παραπεμπομένου ενώπιον πειθαρχικού 
συμβουλίου. 

1. Ο Αστυνομικός που παραπέμπεται ενώπιον πειθαρχι¬ 
κού συμβουλίου δικαιούται: 

α. Να εμφανίζει ενώπιοντου Συμβουλίου, με μέριμνα και 
δαπάνες του, μάρτυρες υπεράσπισής τους, από τους 
οποίους το Συμβούλιο υποχρεούται να εξετάζει τουλάχι¬ 
στον τρεις. 

β. Να ζητεί την εξαίρεση μέχρι δύο το πολύ μελών του 
συμβουλίου, τακτικών και αναπληρωματικών, για τα 
οποία συντρέχει κώλυμα από τα αναφερόμενα στο άρθρο 
34 παρ. 8 του παρόντος διατάγματος. 

γ. Να παρίσταται με συνήγορο κατά την ακροαματική 
διαδικασία ενώπιον του Συμβουλίου. 

δ. Να ζητεί ο ίδιος και με δικές του δαπάνες τη χορήγη¬ 
ση αντιγράφων των εγγράφων της δικογραφίας, πλην 
εκείνων τα οποία από ειδικές διατάξεις χαρακτηρίζονται 
ως απόρρητα. Τα αντίγραφα επικυρώνονται καιχαρτοση- 
μαίνονται σύμφωνα με τις κείμενες διατάξεις. Σε περί¬ 
πτωση περισσοτέρων του ενός κατηγορουμένου, από τη 
χορήγηση αντιγράφων εξαιρούνται οι απολογίες των συ¬ 
γκατηγορουμένων. 

2. Τα δικαιώματα που αναφέρονται στα εδάφια β' και δ' 
της προηγούμενης παραγράφου ασκούνται μέσα σε ανα¬ 
τρεπτική προθεσμία τριών (3) ημερών απάτην κοινοποίη¬ 
ση στον εγκαλούμενο της παραπεμπτικής διαταγής. Τα 
υπόλοιπα δικαιώματα της παραγράφου αυτής ασκούνται 
με την έναρξη της ακροαματικής διαδικασίας». 

Άρθρο 11. 

Η παράγραφος 1 του άρθρου 43του Π.Δ. 22/1996 αντι¬ 
καθίσταται ως εξής: 

«1. Οι συνεδριάσεις των συμβουλίων γίνονται κεκλει- 
σμένωντωνθυρών. Κατάτις συνεδριάσεις παρίσταται μό¬ 
νο ο εγκαλούμενος, ο τυχόν διοριζόμενος από αυτόν συ¬ 
νήγορος και οι εξεταζόμενοι μάρτυρες. Τον συνήγορο 
διορίζει ο εγκαλούμενος είτε με έγγραφη δήλωσή του, 
που υποβάλλειστον Πρόεδρο του Συμβουλίου μέχρι την 
έναρξη της κυρίας διαδικασίας, είτε με προφορική δήλω¬ 
σή του ενώπιον του Συμβουλίου, κατά την έναρξη της 
ίδιας διαδικασίας». 

Άρθρο 12. 

1 .Το δεύτερο εδάφιο της παραγράφου 4 του άρθρου 44 
του Π.Δ. 22/1996 αντικαθίσταται ως εξής: 

«Στη συνέχεια ο εισηγητής ή ο τυχόν παριστάμενος 
γραμματέας, με εντολή του προέδρου αναγιγνώσκειτην 
πράξη παραπομπής και τα έγγραφα εκείνα των οποίων η 
ανάγνωση κρίνεται αναγκαία από τον πρόεδρο για τη δια¬ 
φώτιση του συμβουλίου». 

2. Το τρίτο εδάφιο της παραγράφου 7 του άρθρου 44 
του ιδίου ως άνω Π.Δ. αντικαθίσταται ως εξής: 

«Ο εγκαλούμενος και ο συνήγορος αυτού δύνανται να 
απευθύνουν ερωτήσεις στο μάρτυρα με την άδεια του 
προέδρου». 

3. Το τελευταίο εδάφιο της παραγράφου 8 του άρθρου 
44 του ιδίου ως άνω Π.Δ. αντικαθίσταται ως εξής: 

«Μετά το πέρας της απολογίας του, ο πρόεδρος, τα μέ¬ 
λη του συμβουλίου και ο τυχόν παριστάμενος συνήγορός 
του μπορούν να του απευθύνουν ερωτήσεις». 

4. Οι παράγραφοι 9 και 10 του άρθρου 44 του ιδίου ως 
άνω Π.Δ. αντικαθίσταται ως εξής: 

«9.0 εγκαλούμενος κατάτη διάρκεια της ακροαματικής 
διαδικασίας δικαιούται να συνεννοείται με το συνήγορό 
του. Ο συνήγορος δεν δικαιούται να απαντά, αντί του 
εγκαλούμενου, στα τιθέμενα ερωτήματα». 

«10. Μετά το πέρας της εξέτασης του εγκαλουμένου, ο 
συνήγορός του δικαιούται να εκθέτει σύντομα τις από¬ 
ψεις του επί του κατηγορητηρίου. Στη συνέχεια ο πρόε¬ 
δρος κηρύσσει περαιωμένη την αποδεικτική διαδικασία 
και καλεί τον εγκαλούμενο και το συνήγορό του να απο¬ 
χωρήσουν από την αίθουσα». 

5. Μετά την παράγραφο 10 του άρθρου 44 του ιδίου ως 
άνω Π.Δ. προστίθεται παράγραφος 11 ως εξής: 

«11. Οι καταθέσεις των μαρτύρων και η απολογία του 
εγκαλουμένου καταχωρούνται συνοπτικά στο πρακτικό 
συνεδρίασης του συμβουλίου. Στο ίδιο πρακτικό καταχω- 
ρείται και το τελικό αίτημα του συνηγόρου που τυχόν δια¬ 
τύπωσε στην αγόρευσή του». 

Άρθρο 13. 

Το εδάφιο γ'τηςπαραγράφου 2του άρθρου 46του Π.Δ. 
22/1996 αντικαθίσταται ως εξής: 

«γ. Το ονοματεπώνυμο και το βαθμό του εγκαλουμένου, 
το ονοματεπώνυμο του τυχόν παριστάμενου συνηγόρου 
και το υποβαλλόμενο τελικό αίτημά του». 

Άρθρο 14. 

Το άρθρο 47 του Π.Δ. 22/1996 αντικαθίσταται ως εξής: 

Άρθρο 47. 

Εφαρμογή αρχών του Ποινικού Δικαίου - Αποδεικτικά 
μέσα - Επιδόσεις εγγράφων. 

1. Οι κανόνες και οι αρχές του ουσιαστικού και δικονο- 
μικού ποινικού δικαίου, ιδίως αυτές που αφορούν στους 
λόγους άρσης του αδίκου χαρακτήρα της πράξεως και 
του αποκλεισμού της ικανότητας προς καταλογισμό, 
στην έμπρακτη μετάνοια, στο δικαίωμα σιγής του διωκο- 
μένου, στο τεκμήριο της αθωότητας και στην επιείκεια 
υπέρ του διωκομένου, εφαρμόζονται ανάλογα και στο 
πειθαρχικό δίκαιο, εφόσον συνάδουν με τη φύση και το 
σκοπό της πειθαρχικής διαδικασίας και δεν αντίκεινται 
στις ρυθμίσεις του παρόντος. 

2. Για τα επιτρεπόμενα ενώπιον των πειθαρχικών συμ¬ 
βουλίων αποδεικτικά μέσα, την κλήτευση, τον όρκο, την 
εξέταση και τις συνέπειες της μη εμφάνισης των μαρτύ¬ 


ρων, την κλήτευση και την εξέταση του εγκαλουμένου, 
τηνπαράσταση αυτού μετά συνηγόρου, καθώς και για τις 
επιδόσεις που προβλέπονται από τις διατάξεις του παρό¬ 
ντος κεφαλαίου εφαρμόζονται οι διατάξεις του άρθρου 
33 του παρόντος διατάγματος». 

Άρθρο 15. 

1. Η παράγραφος 1 του άρθρου 49 του Π.Δ. 22/1996 
αντικαθίσταται ως εξής: 

"1. Η πειθαρχική δίκη είναι αυτοτελής και ανεξάρτητη 
από την ποινική ή άλλη δίκη. Πραγματικά όμως γεγονότα 
των οποίων η ύπαρξη ή ανυπαρξία διαπιστώθηκε με αμε- 
τάκλητη απόφαση ποινικού δικαστηρίου λαμβάνονται 
υπόψη στην πειθαρχική δίκη, όπως και στην ποινική, δεν 
κωλύεται όμως το πειθαρχικό όργανο να εκδώσει απόφα¬ 
ση διαφορετική από εκείνη του ποινικού δικαστηρίου. Η 
ποινική δίκη δεν αναστέλλει την πειθαρχική διαδικασία. Ο 
ασκών την πειθαρχική εξουσία όμως δύναται με απόφασή 
του, η οποία είναι ελευθέρως ανακλητή, να αναστέλλειτη 
δίωξη ή την επιβολή ποινής μέχρι την έκδοση της απόφα¬ 
σης του ποινικού δικαστηρίου. Σε περίπτωση συρροής 
πειθαρχικών παραπτωμάτων από τα οποία μόνο ορισμένα 
έχουν ποινικό χαρακτήρα η τυχόν δοθείσα αναστολή 
αφορά αδιακρίτως όλα τα συρρέοντα παραπτώματα. Ο 
χρόνος αναστολής δεν υπολογίζεται για τη συμπλήρωση 
του προβλεπόμενου από τις διατάξεις του άρθρου 5 του 
παρόντος χρόνου παραγραφής κάθε παραπτώματος». 

2. Μετά την παράγραφο 3 του άρθρου 49 του Π.Δ. 22/ 
1996 προστίθεται παράγραφος 4 ως εξής: 

"4. Επί συρροής πειθαρχικών παραπτωμάτων κατά τις 
διατάξεις της παρ. 2 και 3 του παρόντος άρθρου, η επα¬ 
νάληψη της πειθαρχικής δίκης αφορά όλα τα συρρέοντα 
παραπτώματα, ανεξάρτητα αν η καταδικαστική ή αθωωτι¬ 
κή απόφαση ή το απαλλακτικό βούλευμα αναφέρεται σε 
ορισμένα μόνο απ' αυτά». 

3. Οι παράγραφοι 4 και 5 του άρθρου 49 του Π.Δ. 22/ 
1996 αναριθμούνται σε 5 και 6 αντίστοιχα. 

4. Μετά την παράγραφο 6 του άρθρου 49 του Π.Δ. 22/ 
1996 προστίθεται παράγραφος 7 ως εξής: 

«7. Αρμόδιο όργανο για την επανάληψη της πειθαρχικής 
δίκης είναι αυτό που εξέδωσε την τελεσίδικη απόφαση». 

Άρθρο 16. 

Στο τέλος της παραγράφου 3 του άρθρου 50 του Π.Δ. 
22/1996 προστίθεται εδάφιο ως εξής: 

«Η διάταξη αυτή δεν έχει εφαρμογή, όταν πρόκειται να 
εκδικασθούν υποθέσεις αρμοδιότητας των συμβουλίων 
της παρ. 2 των εδαφίων γ', δ', ε'και στ' του άρθρου 34 του 
παρόντος». 

Άρθρο 17. 

Το άρθρο 52 του Π.Δ. 22/1996 αντικαθίσταται ως εξής: 

«Άρθρο 52. 

Αρμόδιοι για την εκδίκαση προσφυγών. 

Αρμόδιοι για την εκδίκαση των προσφυγών είναι: 

α. Ο Υπουργός Δημόσιας Τάξης για τις ποινές που επι¬ 
βάλλει ο ίδιος, καθώς και γι' αυτές που επιβάλλει ο Γενι¬ 
κός Γραμματέας του Υπουργείου Δημόσιας Τάξης. 

β. Ο ΓενικόςΓραμματέαςτουΥπουργείουΔημόσιαςΤά- 
ξης για τις ποινές που επιβάλλει ο Αρχηγός Αστυνομίας. 

γ. Ο Αρχηγός για τις ποινές που επιβάλλουν οι Αντι¬ 
στράτηγοι του Σώματος, καθώς και για τις ποινές που επι¬ 
κύρωσε ο ίδιος. 

δ. Ο Υπαρχηγός της Ελληνικής Αστυνομίας για τις ποι¬ 
νές που επιβάλλει ο Διευθυντής της Διεύθυνσης Εσωτε¬ 
ρικών Υποθέσεων και της Διεύθυνσης Οικονομικής Επι¬ 
θεώρησης, καθώς και για τις ποινές που επικύρωσε ο 
ίδιος. 

ε. Ο Προϊστάμενος του Επιτελείου για τις ποινές που 
επιβάλλουν οι Προϊστάμενοι των Κλάδων και οι Διευθυ¬ 
ντές των Υπηρεσιών που εποπτεύονται από αυτόν, καθώς 
και για τις ποινές που επικύρωσε ο ίδιος. 

στ. Ο Γενικός Επιθεωρητής για τις ποινές που επιβάλ¬ 
λουν οι Γ ενικοί Αστυνομικοί Διευθυντές και οι Διευθυντές 
των Υπηρεσιών που εποπτεύονται απ' αυτόν, καθώς και 
για τις ποινές που επικύρωσε ο ίδιος. 

ζ. Οι Προϊστάμενοι των Κλάδων και οι Γ ενικοί Αστυνομι¬ 
κοί Διευθυντές, για τις ποινές που επιβάλλουν οι Διευθυ¬ 
ντές των Υπηρεσιών που υπάγονται σ'αυτούς, ή εποπτεύ¬ 
ονται απ' αυτούς, καθώς και για τις ποινές που επικύρω¬ 
σαν οι ίδιοι. 

η. Οι Διευθυντές Αστυνομικών Διευθύνσεων και εξομοι- 
ουμένων με αυτές Υπηρεσιών για τις ποινές που επιβάλ¬ 
λουν οι υφιστάμενοί τους, καθώς και για τις ποινές που 
επικύρωσαν οι ίδιοι». 

Άρθρο 18. 

Στην παράγραφο 2 του άρθρου 57 του Π.Δ. 22/1996 
προστίθεται εδάφιο γ' ως εξής: 

«γ. Τον πειθαρχικό έλεγχο στο Αστυνομικό Προσωπικό, 
που είναι απεσπασμένο στο Υπουργείο Δημόσιας Τάξης, 
ασκεί ο Διευθυντής της Διεύθυνσης Προσωπικού του Αρ¬ 
χηγείου της Ελληνικής Αστυνομίας». 

Άρθρο 19. 

1. Το άρθρο 5του Π.Δ. 538/1989 αντικαθίσταται ως εξής: 

«Άρθρο 5. 

Άσκηση άλλου επαγγέλματος ή έργου με αμοιβή. 

Απαγορεύεται στους αστυνομικούς η άσκηση άλλου 
επαγγέλματος και η κατ' επάγγελμα άσκηση εμπορίας ή 
τέχνης. Κατ' εξαίρεση, μετά από άδεια του Αρχηγού της 
Ελληνικής Αστυνομίας, ο αστυνομικός μπορεί να ασκεί 
ιδιωτικό έργο ή εργασία με αμοιβή, εφόσον αυτάσυμβι- 
βάζονται με τα καθήκοντα της θέσης του, δεν παραβλά¬ 
πτουν την ομαλή εκτέλεση της υπηρεσίας του και δεν δί¬ 
δουν αφορμή για δυσμενή σχόλια σε βάρος του ιδίου ή 
της Ελληνικής Αστυνομίας. Απαγορεύεται ο αστυνομικός 
να μετέχει σε οποιαδήποτε εμπορική εταιρία προσωπική, 
περιορισμένης ευθύνης ή κοινοπραξία ή να είναι διευθύ- 
νων ή εντεταλμένος σύμβουλος ανωνύμου εταιρίας ή δια¬ 
χειριστής οποιοσδήποτε εμπορικής εταιρίας. Μετά από 


άδεια του Αρχηγού της Ελληνικής Αστυνομίας, ο αστυνο¬ 
μικός μπορεί να μετέχει στη διοίκηση ανωνύμου εταιρίας 
ή γεωργικού συνεταιρισμού». 

2.Το άρθρο 20 του ιδίου ως άνω Π.Δ. αντικαθίσταται ως 
εξής: 

"Άρθρο20. 

Συμμετοχή σε Σωματεία - Ενώσεις προσώπων και διαλέ¬ 
ξεις στο κοινό. 

1. Το προσωπικό της Ελληνικής Αστυνομίας μπορεί ελεύ¬ 
θερα να μετέχει σε αναγνωρισμένα Σωματεία ή Ενώσεις 
προσώπων μη κερδοσκοπικού χαρακτήρα, που έχουν σκο¬ 
πό φιλανθρωπικό, αθλητικό, εκπαιδευτικό, μορφωτικό, εκ¬ 
πολιτιστικό ή φυσιολατρικό, καθώς και σε συνδικαλιστικές 
ενώσεις που προβλέπονται από τις διατάξεις του Ν. 
2265/1994 (Α'- 209). Σε κάθε άλλη περίπτωση, απαιτείται 
άδεια του Αρχηγού της Ελληνικής Αστυνομίας. 

2. Οι διαλέξεις για υπηρεσιακά θέματα από αστυνομι¬ 
κούς στο κοινό και σχολεία όλων των βαθμιδών εκπαίδευ¬ 
σης επιτρέπεται, ύστερα από έγκριση του διευθυντή της 
οικείας Αστυνομικής Διεύθυνσης ή εξομοιούμενης Υπη¬ 
ρεσίας». 

Άρθρο 20. 

Κατάργηση διατάξεων. 

Από την έναρξη ισχύος του παρόντος διατάγματος κα- 
ταργείταιτο άρθρο 132 του Β.Δ. της 22-3/28.4.1958 «Πε¬ 
ρί κυρώσεως του Κανονισμού Υπηρεσίας Χωροφυλακής» 
(Α'- 60), όπως τροποποιήθηκε μεταγενέστερα, το οποίο 
και διατηρήθηκε σε ισχύ με τις διατάξεις του εδαφίου α' 
του άρθρου 183του Π.Δ. 141/1991 (Α'-58). 

Άρθρο 21. 

Μεταβατική διάταξη. 

Ο χρόνος λειτουργίας των πειθαρχικών συμβουλίων, 
που συγκροτήθηκαν κατ' εφαρμογή των διατάξεων του 
άρθρου 34 του π.δ.22/1996, όπως αυτές ίσχυαν πριν την 
τροποποίησή τους με τις διατάξεις του παρόντος διατάγ¬ 
ματος, λήγει την 31 -3-2001. 

Άρθρο 22. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 7 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




